मैले तौलिहवाबासीको समस्या उठाइदिएकाले पछि त्यो समस्याको समाधान पनि गरिदियो सरकारले । त्यही काम गरेबापत त्यहाँका जनताले मेरा नाममा निम्न माध्यमिक विद्यालय नै स्थापना गरे, जो अद्यापि अनिरुद्धप्रसाद निम्न माध्यमिक विद्यालयका नामले सञ्चालित छ । तौलिहवाका जनताले मेरो सम्झना त्यस रूपले गरेको देख्दा मन भरिएर आउँछ । मैले उनीहरूका निम्ति गरेको भन्दा उनीहरूले मेरा निम्ति उच्चस्तरको सम्मान दिएका छन् ।
